da en nl en de da nn da da da da da da da da da da da da da da da da da da da da da da da da da da da da da da da da en da da sv da it en da en en en da da it da da da en sv da da sv nl da da pl da cs fi da en da da da da da da en
en blog om sund og slank livsstil
Så er det blevet søndag og tid til at tage Sundhedstemperaturen igen. Denne gang har jeg inviteret Christina fra bloggen Bitte Bitte, og jeg kan love både smil på læben og masser af motivation i interviewet! Jeg har fulgt Christina gennem flere år på bloggen, som jeg nok mest vil betegne som en mode- og livsstilsblog. Christina har en cool stil, virker altid glad, og så er hun superdygtig til at indrette sin lækre lejlighed. Gennem årene har Christina skrevet lidt om vægt og træning engang imellem. Jeg har altid kunnet relatere rigtig meget til hende, fordi vi kæmper med præcis det samme. Vi er begge normalvægtige, men kæmper med de der åndssvage “forfængelighedskilo”, som jeg ynder at kalde dem, og vægten og træningsintensiteten går op og ned, op og ned. For nylig gik Christina i gang med et trænings- og sundhedsforløb, og jeg følger med for selv at blive motiveret. Så hvad var mere oplagt, end at tage Sundhedstemperaturen på den søde pige!
Hvor sund føler du dig lige nu på en skala fra 1-10, hvor 10 er det højeste?
Lige nu føler jeg mig nok en 7-8 stykker, hvilket er ret højt i min bog. Jeg træner næsten dagligt og prøver så vidt muligt at spise sundt samt undgå gluten. Det er meget atypisk mig og en
livsstil jeg kun har ført i ganske få måneder. Men det føles fantastisk.
Hvor lavt har du været på skalaen?
Haha, jeg tror den har været helt nede på 1 faktisk. Sidste efterår og især henover julen var den helt slem for mit vedkommende. Ingen motion og alt for meget junkfood hver eneste dag.
Hvad er sund livsstil for dig?
Sund livsstil er for mig, når jeg har det godt med mig selv og min krop. Det kan især mærkes på min selvtillid og min udstråling. Hvis jeg i en periode har behandlet min krop dårligt, så har
jeg absolut intet selvværd.
Hvordan holder du dig sund?
Jeg holder mig sund med regelmæssig motion og ved at tænke over, hvad jeg spiser. Ikke på en totalt kontrolleret og begrænset måde, ­ men jeg tænker meget over hvad slik, cola og fastfood gør ved min krop både indeni og udenpå. Og så forsøger jeg at leve en stressfri, positiv og balanceret hverdag Mental sundhed er mindst ligeså vigtig som kropslig sundhed.
Har du nogensinde været på kur?
Jeg har været på juicekur i 1 dag, og så gad jeg ikke mere, haha. Lige nu er jeg på min egne selvopfundne kur, som går ud på at jeg ikke skal spise slik, drikke sodavand og spise junkfood. Men sådan en “rigtig” slankekur har jeg aldrig været på. Jeg bruger for det meste bare min sunde fornuft.
Hvor ofte træner du?
Lige pt træner jeg 5-6 dage om ugen, fordi jeg er i et intensivt forløb med min personlige træner @golinedk. Men under mere almindelige omstændigheder hedder den nok 3-4 gange. Jeg forsøger i hvert fald så vidt mulig at holde den kadence.
Når jeg er sammen med min træner @golinedk, træner vi en blanding af cardio og styrketræning. Mange af øvelserne tager udspring i cirkeltræning og crossfit. Så vi træner meget “med egen krop” i stedet for på maskiner, som man gjorde meget for nogle år tilbage. Det syntes jeg er rigtig fedt. Ydermere løber jeg meget og elsker at tage hold som Spinning, Les Mills og Puls & Styrke. Generelt er jeg ret begejstret for at træne på hold, da jeg elsker når musikken pumper derud af og instruktøren gejler en op.
Har du tidligere trænet noget, som du savner i dag?
Jeg savner nok mest af alt mit gamle fitnesscenter, da jeg boede på Østerbro (FitnessDK Nygårdsvej). Det er helt klart det fedeste og lækreste center Nu bor jeg bare for langt væk til
at få trænet der. Et af de hold jeg elskede rigtig meget var BODYATTACK. Det er klart et af mine favorithold. Men der er næsten ingen centre, der tilbyder det mere, desværre. Og så har jeg et par gange prøvet REFORMER-træning, som jeg synes er sindssygt fedt. Det er desværre bare hammer dyrt. Var prisen anderledes, trænede jeg det uden tvivl flere gange ugentligt! Det er en
rigtig god og anderledes måde at udfordre sig selv og sin krop på.
Hvordan forkæler du dig selv?
Jeg elsker at gå i karbad med massere af skumsæbe og hårkur, hehe. Men den største forkælelse er helt klart GOD MAD. Gerne på en rigtig smuk og hyggelig restaurant. For ikke at tale om lækker rødvin,  gerne afkølet! Åh gud, jeg kunne drikke det dagligt. (Lød det forkert?)
Hvad er din yndlingsret, når det skal være sundt?
Jeg har en ret basic salat som elsker helt vildt: Frisk spinat, pinjekerner, avocado, fetaost granatæble, trøffelolie og balsamico. Den er ret basic, men smager helt vildt godt Og så elsker jeg bananpandekager med æbletern, lidt sirup og masser af kanel.
Hvad er din sunde yndlingssnack?
Det må være friske ærter ­ jeg kan seriøst æde flere pakker dagligt. Og så elsker jeg den der Choko peanut butter fra Urtekram, åh gud den er så lækker. Den elsker jeg at spise ovenpå havregrød eller at dyppe nogle æblestykker i den cremede syndige choko creme 😛
Vægt kropslig og mental sundhed lige højt. Og forkæl din krop hvad end det gælder sund mad, motion, lækker bodylotion eller noget helt fjerde. Du skal have den resten af dit liv, så den er værd at passe godt på.
Tak til Christina! Find hende på Bittebitte.dk 🙂
Leave a Comment CATEGORIES: Sundhedstemperaturen
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Leave this field empty please:
Currently you have JavaScript disabled. In order to post comments, please make sure JavaScript and Cookies are enabled, and reload te page. Click here for instructions on how to enable JavaScript in your browser.
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·